
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εκχώρηση αρμοδιοτήτων διαχείρισης στην Ειδική 
Υπηρεσία Διαχείρισης του ΕΠ «Ενίσχυση της Προ- 
σπελασιμότητας» για πράξεις του Περιφερεια¬ 
κού Επιχειρησιακού Προγράμματος «Μακεδονία - 
Θράκη» του ΕΣΠΑ που αφορούν στην Περιφέρεια 

Κεντρικής Μακεδονίας. 1 

Έγκριση υπερωριακής απασχόλησης με αμοιβή των 
υπαλλήλων της Γραμματείας της Ρυθμιστικής Αρ¬ 
χής Ενέργειας, εποπτευόμενου φορέα της Γενι¬ 
κής Γ ραμματείας Ενέργειας και Κλιματικής Αλ¬ 


λαγής του ΥΠΕΚΑ, για το έτος 2014. 2 

ΑΠΟΦΑΣΕΙ Σ 

Αριθμ. 12949 (1) 


Εκχώρηση αρμοδιοτήτων διαχείρισης στην Ειδική Υπη¬ 
ρεσία Διαχείρισης του ΕΠ «Ενίσχυση της Προσπε- 
λασιμότητας» για πράξεις του Περιφερειακού Επι¬ 
χειρησιακού Προγράμματος «Μακεδονία - Θράκη» 
του ΕΣΠΑ που αφορούν στην Περιφέρεια Κεντρι¬ 
κής Μακεδονίας. 

Ο ΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: 

ί. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθη¬ 
κε για το άρθρο πρώτο του Π.Δ. 63/2005 (ΦΕΚ 98/Α7 
22-04-2005). 

ϋ. Του Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» και ειδικότερα το άρθρο 4 όπως 
έχει τροποποιηθεί από το Ν. 3840/2010. 

μι. Της υπ’ αριθμ. 14053/ΕΥΣ 1749/27-03-2008 υπουργι¬ 
κής απόφασης Συστήματος Διαχείρισης, όπως τροπο¬ 
ποιείται και ισχύει κάθε φορά. 

2. Την υπ' αριθμ. Ε (2007) 5337/26.10.2007 απόφαση 
έγκρισης του Περιφερειακού Επιχειρησιακού Προγράμ¬ 
ματος «Μακεδονία- Θράκη», όπως ισχύει κάθε φορά. 


3. Την υπ’ αριθμ. 3459/ΕΥΣΙ345/28.01.2011 (ΦΕΚ Β' 
212/11.02.2011) κοινή υπουργική απόφαση Εκχώρησης αρ¬ 
μοδιοτήτων διαχείρισης για πράξεις του Περιφερειακού 
Επιχειρησιακού Προγράμματος «Μακεδονία - Θράκη» 
του ΕΣΠΑ στην Ειδική Υπηρεσία Διαχείρισης του ΕΠ 
«Ενίσχυση της Προσπελασιμότητας». 

Το γεγονός ότι από την παρούσα δεν προκαλείται 
επιπλέον δαπάνη σε βάρος του κρατικού προϋπολογι¬ 
σμού, αποφασίζουμε: 

Αρθρο 1 

Φορέας στον οποίο εκχωρούνται 
αρμοδιότητες διαχείρισης 

Η Ειδική Υπηρεσία Διαχείρισης του ΕΠ «Ενίσχυση της 
Προσπελασιμότητας» ορίζεται ως Ενδιάμεσος Φορέας 
Διαχείρισης του Περιφερειακού Επιχειρησιακού Προ¬ 
γράμματος «Μακεδονία - Θράκη» του ΕΣΠΑ 2007-2013. 

Αρθρο 2 

Αντικείμενο της εκχώρησης 

(ί) Η Ειδική Υπηρεσία Διαχείρισης του ΕΠ «Ενίσχυση 
της Προσπελασιμότητας» αναλαμβάνει αρμοδιότητες 
διαχείρισης για κατηγορίες πράξεων συγκοινωνιακών 
και λιμενικών υποδομών στην Περιφέρεια Κεντρικής 
Μακεδονίας, όπως αυτές προσδιορίζονται στο άρθρο 3. 

(ϋ) Η εκχωρούμενη προς διαχείριση συγχρηματοδο- 
τούμενη δημόσια δαπάνη και η κατανομή της ανά άξονα 
προτεραιότητας αποτυπώνεται στο Παράρτημα I και η 
κατανομή της Κοινοτικής Συνδρομής ανά Κωδικό Θεμα¬ 
τικής Προτεραιότητας αποτυπώνεται στο Παράρτημα II. 

Αρθρο 3 

Αρμοδιότητες διαχείρισης που εκχωρούνται 

Η Ειδική Υπηρεσία Διαχείρισης του ΕΠ «Ενίσχυση της 
Προσπελασιμότητας» αναλαμβάνει στο πλαίσιο του ΕΠ 
«Μακεδονία - Θράκη» του ΕΣΠΑ 2007-2013 για τις δρά¬ 
σεις - κατηγορίες πράξεων του άρθρου 2 της παρούσης, 
τις ακόλουθες αρμοδιότητες: 

(ί) Προβαίνει στην αναγκαία εξειδίκευση των κατηγο¬ 
ριών πράξεων που διαχειρίζεται σύμφωνα με τις κατευ¬ 
θύνσεις της Διαχειριστικής Αρχής του επιχειρησιακού 
προγράμματος. 

(ϋ) Λαμβάνει τα κατάλληλα μέτρα για την αξιοποίηση 
των συμπερασμάτων των αξιολογήσεων του Προγράμ¬ 
ματος. 

(ιϋ) Παρακολουθεί την πορεία εφαρμογής των κατηγο¬ 
ριών πράξεων που διαχειρίζεται και ειδικότερα τη χρη¬ 
ματοοικονομική πρόοδό τους, τους ποσοτικοποιημένους 
δείκτες και τις προοπτικές εξέλιξής τους και εισηγείται 
στη Διαχειριστική Αρχή προτάσεις αναθεώρησής τους. 

(ίν) Συντάσσει τις αναγκαίες αναφορές που ζητούνται 
από τη Διαχειριστική Αρχή για την υποβολή των ετήσιων 
και τελικών εκθέσεων εκτέλεσης, την προετοιμασία της 
ετήσιας εξέτασης του Επιχειρησιακού Προγράμματος, 
την προετοιμασία της Επιτροπής Παρακολούθησης του 
Προγράμματος κλπ. 

(ν) Συνεργάζεται με την Εθνική Αρχή Συντονισμού και 
την Επιτροπή και παρέχει σε αυτές κάθε πληροφορία 
που ζητούνται. 

(νί) Μεριμνά για εξειδίκευση όπου απαιτείται των απα¬ 
ραίτητων εργαλείων, προτύπων και προδιαγραφών για 
τη σωστή άσκηση των αρμοδιοτήτων διαχείρισης που 
της έχουν εκχωρηθεί σε συμφωνία με τη Διαχειριστική 
Αρχή του Προγράμματος και την Εθνική Αρχή Συντο¬ 
νισμού. 

(νϋ) Επεξεργάζεται και εισηγείται στη Διαχειριστική 
Αρχή αναλυτικά κριτήρια ένταξης για τις κατηγορίες 
πράξεων που διαχειρίζεται, σύμφωνα με τα προβλεπό- 
μενα στο σύστημα διαχείρισης και ελέγχου. 

(νίϋ) Μεριμνά ώστε να διαδίδονται όσο το δυνατό ευ¬ 
ρύτερα οι πληροφορίες σχετικά με τις ευκαιρίες χρη¬ 
ματοδότησης για τις κατηγορίες πράξεων που διαχει¬ 
ρίζεται. Στο πλαίσιο αυτό εκδίδει τις προκηρύξεις των 
κατηγοριών πράξεων που διαχειρίζεται για την υποβολή 
προτάσεων από τους δυνητικούς δικαιούχους και πα¬ 
ρέχει προς τους δυνητικούς δικαιούχους, σαφείς και 
λεπτομερείς πληροφορίες προς τους δυνητικούς δι¬ 
καιούχους τουλάχιστον σχετικά με: 

(α) τους όρους επιλεξιμότητας τους οποίους πρέπει 
να πληρούν οι προτεινόμενες πράξεις προκειμένου να 
ενταχθούν για χρηματοδότηση στο πλαίσιο του ΕΠ, 

(β) τις διαδικασίες για την εξέταση των αιτήσεων 
χρηματοδότησης και τις σχετικές χρονικές περιόδους, 
(γ) τα κριτήρια για την ένταξη των προς χρηματοδό¬ 
τηση πράξεων, 

(δ) τα αρμόδια στελέχη του τα οποία μπορούν να 
παρέχουν πληροφορίες, 

(ε) την υποχρέωση δημοσιοποίησης εφόσον η πρό¬ 
ταση επιλεγεί, του τίτλου της πράξης, του δικαιούχου 
και του ποσού της δημόσιας χρηματοδότησης που χο¬ 
ρηγείται, 

(ίχ) Συγκεντρώνει, αρχειοθετεί όλες τις προτάσεις που 
υποβάλλονται και ελέγχει την πληρότητα των στοιχείων 
τους, 

(χ) Αξιολογεί τις προτάσεις που υποβάλλονται, εφαρ¬ 
μόζοντας τα εγκεκριμένα από την Επιτροπή Παρακο¬ 
λούθησης κριτήρια ένταξης, 

(χί) Ο Γ ενικός Γ ραμματέας Δημοσίων Έργων του 
Υπουργείου Υποδομών Μεταφορών και Δικτύων (από 
τούδε ο Γενικός Γραμματέας) εκδίδει τις αποφάσεις 
ένταξης των πράξεων του Επιχειρησιακού Προγράμ¬ 
ματος. Ο Γ ενικός Γ ραμματέας εκδίδει τις τροποποιή¬ 
σεις των αποφάσεων ένταξης ή τις ανακλήσεις αυτών. 
Οι σχετικές αποφάσεις δημοσιοποιούνται στην οικεία 
ιστοσελίδα της Ειδικής Υπηρεσίας. 

(χϋ) Υποβάλλει στην Επιτροπή τις απαιτούμενες για τα 
μεγάλα έργα πληροφορίες με βάση το άρθρο 40 του 
Κανονισμού 1083/2006. 


(χϋί) Μεριμνά για τη συμμόρφωση των συγχρηματο- 
δοτούμενων πράξεων με τους ισχύοντες κοινοτικούς 
και εθνικούς κανόνες. 

(χίν) Προβαίνει σε εξέταση της διαδικασίας διακήρυ¬ 
ξης και τροποποίησης δημοσίων συμβάσεων. Για όσες 
συμβάσεις εμπίπτουν στο πεδίο εφαρμογής των Κοι¬ 
νοτικών Οδηγιών περί δημοσίων συμβάσεων προβαίνει 
επιπλέον σε εξέταση κατά τη διαδικασία ανάθεσης της 
σύμβασης. Η ειδική υπηρεσία εκφράζει τη γνώμη της 
εντός αποκλειστικής προθεσμίας είκοσι (20) ημερών 
από τη λήψη των σχετικών στοιχείων. Σε περίπτωση 
άπρακτης παρέλευσης της ανωτέρω προθεσμίας, λο¬ 
γίζεται ότι η ειδική υπηρεσία έχει παράσχει σύμφωνη 
γνώμη. Η σύμφωνη γνώμη της ειδικής υπηρεσίας ή η 
κατά το προηγούμενο εδάφιο τεκμαιρόμενη σύμφωνη 
γνώμη αυτής, αποτελεί όρο για τη χρηματοδότηση της 
πράξης. Σε περίπτωση δημόσιας σύμβασης που έχει 
ήδη συναφθεί κατά την ένταξη της σχετικής πράξης, 
καθώς και στις περιπτώσεις δημοσίων συμβάσεων που 
δεν εμπίπτουν στο πεδίο εφαρμογής των Κοινοτικών 
Οδηγιών περί δημοσίων συμβάσεων, η εξέταση της 
διαδικασίας ανάθεσης διενεργείται πριν από την κα- 
ταχώρηση δαπανών στο Ολοκληρωμένο Πληροφοριακό 
Σύστημα. 

(χν) Διενεργεί επαληθεύσεις κατά τα προβλεπόμενα 
στο άρθρο 8 του Ν. 3614/2007 προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι δικαιούχοι καθώς και 
η συμμόρφωση των πράξεων προς τους εθνικούς και 
κοινοτικούς κανόνες. 

Στο πλαίσιο αυτό: 

(χνί) Συλλέγει τις δηλώσεις δαπανών (δελτία δήλωσης 
δαπανών) που υποβάλλονται από τους δικαιούχους και 
τις καταχωρεί στο ΟΠΣ μετά από τη διενέργεια διοικη¬ 
τικής επαλήθευσης σε κάθε δήλωση δαπάνης, κατά την 
οποία επιβεβαιώνεται με τα κατάλληλα έγγραφα, ότι: 

(α) η δηλωθείσα δαπάνη είναι πραγματική, 

(β) τα προϊόντα ή οι υπηρεσίες έχουν παραδοθεί σύμ¬ 
φωνα με την απόφαση ένταξης, 

(γ) οι δηλώσεις δαπανών από τους δικαιούχους είναι 
ακριβείς, 

(δ) η πράξη και η δαπάνη είναι σύμφωνες με το εθνικό 
και κοινοτικό δίκαιο, 

(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

(στ) στην περίπτωση μεγάλου πλήθους δικαιολογη- 
τικών εγγράφων είναι δυνατόν να πραγματοποιούνται 
δειγματοληπτικές επαληθεύσεις βάσει μεθόδου δειγ¬ 
ματοληψίας. 

(χνϋ) Διενεργεί επιτόπιες επαληθεύσεις επιμέρους 
πράξεων κατά τις οποίες επαληθεύεται: ότι οι πράξεις 
όντως εκτελούνται και τα παραδιδόμενα προϊόντα ή/ 
και παρεχόμενες υπηρεσίες συμμορφώνονται προς 
τους όρους της αντίστοιχης σύμβασης ή απόφασης 
ένταξης, η φυσική πρόοδος της πράξης, η τήρηση των 
κοινοτικών κανόνων όσον αφορά τη δημοσιότητα και η 
ακρίβεια των πληροφοριών που παρέχει ο δικαιούχος 
όσον αφορά τη φυσική και οικονομική πρόοδο της 
πράξης. 

(χνίίί) Προβαίνει στη διενέργεια έκτακτης επιτόπιας 
επαλήθευσης, εφόσον έχει σοβαρές ενδείξεις για την 
ύπαρξη παραβάσεων εθνικού ή κοινοτικού δικαίου, ενη¬ 
μερώνει την Αρχή Πιστοποίησης και όπου απαιτείται 
ζητά την αναστολή χρηματοδότησης της πράξης από 
την αρμόδια υπηρεσία. 

(χίχ) Τηρεί αρχεία στο ΟΠΣ για τις διοικητικές και 
επιτόπιες επαληθεύσεις που πραγματοποιούνται σύμ¬ 
φωνα με τα πρότυπα και διαδικασίες του συστήματος 
διαχείρισης και ελέγχου. Εάν οι επιτόπιες επαληθεύσεις 
διενεργούνται δειγματοληπτικά, τηρεί αρχεία που περι¬ 
γράφουν και τεκμηριώνουν τη δειγματοληπτική μέθοδο 
και καθορίζουν τις πράξεις ή τις συναλλαγές που επι¬ 
λέγονται προς επαλήθευση. Επανεξετάζει τη μέθοδο 
δειγματοληψίας σε ετήσια βάση. 

(χχ) Προβαίνει στην ακύρωση μέρους ή του συνόλου 
της κοινοτικής ή και δημόσιας συνεισφοράς της πράξης, 
η οποία επιβάλλεται βάσει πορίσματος επαλήθευσης 
ή πορίσματος ελέγχου καταχωρώντας τις αντίστοιχες 
λογιστικές εγγραφές στο ΟΠΣ. 

(χχί) Σε περιπτώσεις που διαπιστωθεί βάσει των επα¬ 
ληθεύσεων που διενεργεί αχρεωστήτως καταβληθεί- 
σα δαπάνη, διαβιβάζει την απόφαση δημοσιονομικής 
διόρθωσης στο αρμόδιο διατάκτη για την έκδοση 
απόφασης ανάκτησης αχρεωστήτως καταβληθέντων 
ποσών σύμφωνα με τα οριζόμενα στην ΥΠΑΣΥΔ (ΦΕΚ 
540/τ.Β/27.03.08), όπως τροποποιήθηκε και ισχύει. 

(χχϋ) Συνεργάζεται με τα αρμόδια εθνικά και κοινο¬ 
τικά ελεγκτικά όργανα και μεριμνά για την υποβολή 
των απαντήσεών στα σχετικά πορίσματα ελέγχου στη 
Διαχειριστική Αρχή. 

(χχίϋ) Συλλέγει και καταχωρεί στο ΟΠΣ τα στοιχεία 
παρακολούθησης εκτέλεσης των πράξεων (δελτία πα¬ 
ρακολούθησης φυσικού αντικειμένου) που υποβάλλουν 
οι δικαιούχοι. Με βάση τα στοιχεία αυτά εξετάζει το 
βαθμό επίτευξης των ετήσιων ποσοτικών στόχων των 
πράξεων, σύμφωνα με τις αρχικά αναληφθείσες νο¬ 
μικές δεσμεύσεις. Σε περίπτωση απόκλισης από τους 
όρους της απόφασης ένταξης ή χρονικών καθυστερή¬ 
σεων μεγαλύτερων των έξι μηνών, σε σχέση με την 
προγραμματισθείσα πρόοδο, ο Ενδιάμεσος Φορέας 
Διαχείρισης προβαίνει σε επανεξέταση της πράξης και 
στην περίπτωση αδικαιολόγητων αποκλίσεων, δύναται 
να εισηγηθεί την ανάκληση της απόφασης ένταξης της 
πράξης. Οι αποφάσεις ένταξης πράξεων που ανακαλού¬ 
νται δημοσιεύονται στην κεντρική ιστοσελίδα του ΕΣΠΑ. 

(χχίν) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των πράξεων που εκτελούν, τις υποχρεώσεις για 
τη δημοσιότητα σύμφωνα με τις απαιτήσεις των άρθρων 
8 και 9 του Καν.1828/06, την τήρηση χωριστής λογιστι¬ 
κής μερίδας ή επαρκούς λογιστικής κωδικοποίησης και 
την τήρηση των πολιτικών σύμφωνα με τις ισχύουσες 
διατάξεις και τις οδηγίες και κατευθύνσεις της Εθνικής 
Αρχής Συντονισμού. Προτείνει μέτρα υποστήριξης των 
δικαιούχων προκειμένου να ανταποκριθούν στις υπο¬ 
χρεώσεις τους. 

(χχν) Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους κατά τα οριζόμενα 
στο άρθρο 90 του Κανονισμού σύμφωνα με τους κανό¬ 
νες του Συστήματος Διαχείρισης και Ελέγχου. 


(χχνί) Παρέχει στη Διαχειριστική Αρχή όλες τις ανα¬ 
γκαίες πληροφορίες σχετικά με τις διαδικασίες και 
τις επαληθεύσεις που πραγματοποιούνται σε σχέση 
με κάθε δαπάνη των πράξεων που διαχειρίζεται, για 
σκοπούς πιστοποίησης. 

(χχνϋ) Μεριμνά για την παρακολούθηση των εσόδων 
των έργων που παράγουν έσοδα, μετά την ολοκλήρωσή 
τους, καθώς και των έργων που δεν είναι δυνατό τα 
έσοδα να εκτιμηθούν εκ των προτέρων. 

(χχνίίί) Μεριμνά για την παροχή στοιχείων προόδου 
εκτέλεσης των πράξεων στις αρμόδιες για τη χρημα¬ 
τοδότηση δημόσιες υπηρεσίες. 

(χχίχ)Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
σύμφωνα με τους κανόνες του Συστήματος Διαχείρισης 
και Ελέγχου. 

(χχχ) Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και τις 
επαληθεύσεις που πραγματοποιεί σε σχέση με κάθε 
δαπάνη, για σκοπούς πιστοποίησης. 

Άρθρο 4 

Υποχρεώσεις του φορέα στον οποίο 
εκχωρούνται αρμοδιότητες διαχείρισης 

Οι αρμοδιότητες διαχείρισης που εκχωρούνται, 
ασκούνται από την Ειδική Υπηρεσία Διαχείρισης του 
ΕΠ «Ενίσχυση της Προσπελασιμότητας» σύμφωνα με το 
Σύστημα Διαχείρισης και Ελέγχου του εδαφίου (γ) της 
παρ.1 του άρθρου 2 του Ν. 3614/2007 όπως αυτό ισχύει 
και την αρχή της χρηστής δημοσιονομικής διαχείρισης. 

Επιπροσθέτως των αρμοδιοτήτων που προσδιορίζο¬ 
νται στο άρθρο 3, η Ειδική Υπηρεσία Διαχείρισης του 
ΕΠ «Ενίσχυση της Προσπελασιμότητας» αναλαμβάνει 
και τις ακόλουθες υποχρεώσεις: 

1. Κοινοποιεί στη Διαχειριστική Αρχή το ετήσιο πρό¬ 
γραμμα ενεργειών για τις πράξεις που διαχειρίζεται 
καθώς και τις εξαμηνιαίες εκθέσεις προόδου και ενη¬ 
μερώνει συστηματικά το ΟΠΣ με τα στοιχεία προόδου 
εκτέλεσης του Προγράμματος 

2. Αποδέχεται τους προβλεπόμενους από το Σύστημα 
Διαχείρισης και Ελέγχου, ελέγχους και επιθεωρήσεις, 
καθώς και ελέγχους από άλλα αρμόδια ελεγκτικά όρ¬ 
γανα της Ελλάδας και της Ευρωπαϊκής Ένωσης και 
παρέχει σε αυτά τα αναγκαία στοιχεία για την απρό¬ 
σκοπτη διενέργεια αυτών. Αποδέχεται διοικητικές και 
επιτόπιες επιθεωρήσεις από την Εθνική Αρχή Συντο¬ 
νισμού, Ειδική Υπηρεσία Συντονισμού της Εφαρμογής 
Επιχειρησιακών Προγραμμάτων και παρέχει σε αυτή 
τα αναγκαία στοιχεία προκειμένου να επιβεβαιωθεί η 
κατά το δέοντα τρόπο άσκηση των καθηκόντων που 
της έχουν ανατεθεί. 

3. Συνεργάζεται με τη Διαχειριστική Αρχή, την Εθνική 
Αρχή Συντονισμού, Ειδική Υπηρεσία Θεσμικής Υποστή¬ 
ριξης, για την εξειδίκευση εργαλείων και προτύπων που 
απαιτούνται για την άσκηση των αρμοδιοτήτων της. 

4. Διασφαλίζει -με την επιφύλαξη των κανόνων που 
διέπουν τις κρατικές ενισχύσεις δυνάμει του άρθρου 
87 της συνθήκης- ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελε¬ 
γκτικού Συνεδρίου για: 

• διάστημα τριών ετών μετά το κλείσιμο του Επιχει¬ 
ρησιακού Προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

• διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, 

τα ανωτέρω διαστήματα διακόπτονται είτε στην πε¬ 
ρίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 

5. Συμμορφώνεται, με τις απαιτήσεις ενημέρωσης και 
δημοσιότητας που προσδιορίζονται από το Σύστημα 
Διαχείρισης και με τις απαιτήσεις που ορίζονται στο 
άρθρο 5 του Καν.1828/2006 για τις κατηγορίες πράξεων 
που διαχειρίζεται. 

6. Στην περίπτωση που η Ειδική Υπηρεσία του ΕΠ 
«Ενίσχυση της Προσπελασιμότητας» είναι και δικαιούχος 
στο πλαίσιο των κατηγοριών πράξεων που διαχειρίζε¬ 
ται, η υλοποίηση της πράξης θα γίνεται από μονάδα 
διαφορετική από τη μονάδα που είναι αρμόδια για τη 
διενέργεια των επαληθεύσεων, ώστε να διασφαλίζεται η 
απαιτούμενη διάκριση καθηκόντων στο εσωτερικό της. 

Άρθρο 5 

Υποχρεώσεις της Ειδικής Υπηρεσίας Συντονισμού 
της Εφαρμογής Επιχειρησιακών Προγραμμάτων 

1. Η Ειδική Υπηρεσία Συντονισμού της Εφαρμογής Επι¬ 
χειρησιακών Προγραμμάτων συντονίζει και εποπτεύει 
την άσκηση των αρμοδιοτήτων της Ειδικής Υπηρεσίας 
του ΕΠ «Ενίσχυση της Προσπελασιμότητας» και έχει την 
τελική ευθύνη έναντι της Επιτροπής για τη διαχείριση 
του συνόλου του Επιχειρησιακού Προγράμματος σύμ¬ 
φωνα με τις απαιτήσεις του Συστήματος Διαχείρισης 
και Ελέγχου και την αρχή της χρηστής δημοσιονομικής 
διαχείρισης. 

2. Ενημερώνει έγκαιρα την Ειδική Υπηρεσία Διαχείρι¬ 
σης του ΕΠ «Ενίσχυση της Προσπελασιμότητας» για το 
Σύστημα Διαχείρισης και Ελέγχου και κάθε τροποποίη¬ 
ση αυτού και την υποστηρίζει στην ορθή εφαρμογή του. 

3. Παρακολουθεί την εκτέλεση των αρμοδιοτήτων της 
Ειδικής Υπηρεσίας Διαχείρισης του ΕΠ «Ενίσχυση της Προ¬ 
σπελασιμότητας» σε σχέση με τις δράσεις που εκχωρού¬ 
νται, ώστε να βεβαιώνεται ότι αυτές εκτελούνται σύμφωνα 
με το Σύστημα Διαχείρισης και Ελέγχου και την αρχή της 
χρηστής δημοσιονομικής διαχείρισης. Στο πλαίσιο αυτό: 


3.1 Παρακολουθεί την ορθή και έγκαιρη ενημέρωση 
του ΟΠΣ από την Ειδική Υπηρεσία του ΕΠ «Ενίσχυση 
της Προσπελασιμότητας» με τα απαραίτητα δεδομένα 
υλοποίησης που απαιτούνται για τη χρηματοοικονομι¬ 
κή διαχείριση, την παρακολούθηση, τις επαληθεύσεις, 
την αξιολόγηση καθώς και τις λογιστικές εγγραφές για 
κάθε πράξη που διαχειρίζεται η Ειδική Υπηρεσία του 
ΕΠ «Ενίσχυση της Προσπελασιμότητας» 

3.2 Εξετάζει τις σχετικές αναφορές του ΟΠΣ, τα ετή¬ 
σια προγράμματα ενεργειών που υποβάλλει η Ειδική 
Υπηρεσία του ΕΠ «Ενίσχυση της Προσπελασιμότητας», 
και τις εξαμηνιαίες εκθέσεις προόδου τους και δια¬ 
μορφώνει τεκμηριωμένες προτάσεις διορθωτικών/και 
προληπτικών ενεργειών, με στόχο την αποτελεσματι¬ 
κότερη και αποδοτικότερη διαχείριση και υλοποίηση 
του επιχειρησιακού προγράμματος. 

3.3 Παρακολουθεί τα αποτελέσματα των ελέγχων 
και επιθεωρήσεων που διενεργούνται στην Ειδική Υπη¬ 
ρεσία του ΕΠ «Ενίσχυση της Προσπελασιμότητας»από 
την Αρχή Ελέγχου και τα λοιπά εθνικά και ευρωπαϊκά 
ελεγκτικά όργανα. 

3.4 Εγκρίνει την τροποποίηση της προβλεπόμενης στο 
συνημμένο πίνακα κατανομής κοινοτικής συνδρομής ανά 
κωδικό θεματικής προτεραιότητας (Παράρτημα II) μετά 
από πρόταση της Ειδικής Υπηρεσίας του ΕΠ «Ενίσχυση 
της Προσπελασιμότητας» 

3.5 Δύναται να πραγματοποιεί διοικητικές και επι¬ 
τόπιες επιθεωρήσεις στην Ειδική Υπηρεσία του ΕΠ 
«Ενίσχυση της Προσπελασιμότητας» προκειμένου να 
επιβεβαιωθεί η άσκηση των αρμοδιοτήτων που του 
έχουν ανατεθεί με βάση το εφαρμοζόμενο Σύστημα 
Διαχείρισης και Ελέγχου και την αρχή της χρηστής 
δημοσιονομικής διαχείρισης. 

Άρθρο 6 

Κατάργηση διατάξεων 

Από τη δημοσίευση της παρούσας, καταργείται η υπ’ 
αριθμ. 3459/ΕΥΣ 1345 /28-01-2011 (ΦΕΚ Β'212/11-2-2011) 
κοινή υπουργική απόφαση «Εκχώρηση αρμοδιοτήτων 
διαχείρισης για πράξεις του Περιφερειακού Επιχειρη¬ 
σιακού Προγράμματος «Μακεδονία - Θράκη» του ΕΣΠΑ 
στην Ειδική Υπηρεσία Διαχείρισης του ΕΠ Ενίσχυση της 
Προσπελασιμότητας» καθώς και κάθε άλλη απόφαση 
που ρυθμίζει το εν λόγω θέμα. 

Η ισχύς της παρούσας άρχεται από τη δημοσίευσή της 

Αριθμ. Δ13/Φ9.5.12/7219 (2) 

Έγκριση υπερωριακής απασχόλησης με αμοιβή των 
υπαλλήλων της Γραμματείας της Ρυθμιστικής Αρ¬ 
χής Ενέργειας, εποπτευόμενου φορέα της Γενικής 
Γραμματείας Ενέργειας και Κλιματικής Αλλαγής του 
ΥΠΕΚΑ, για το έτος 2014. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. α) Τις διατάξεις του Ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις (ΦΕΚ 179/Α'). 

β) Τις διατάξεις του Ν. 2773/1999 (ΦΕΚ 286/Α') «Απε¬ 
λευθέρωση της αγοράς ηλεκτρικής ενέργειας-Ρύθμιση 
θεμάτων ενεργειακής πολιτικής και άλλες διατάξεις», 
όπως τροποποιήθηκε και ισχύει. 

γ) Τις διατάξεις του Π.Δ. 139/2001 (ΦΕΚ 121/Α') «Κανο¬ 
νισμός Εσωτερικής Λειτουργίας και Διαχείρισης της 
Ρυθμιστικής Αρχής Ενέργειας». 

2. α) Τις διατάξεις του Π.Δ. 381/1989 (ΦΕΚ 168/Α') «Οργα¬ 
νισμός του Υπουργείου Βιομηχανίας Ενέργειας και Τεχνο- 
λογίας» όπως ισχύει, σε συνδυασμό και με το Π.Δ. 189/09 
«Καθορισμός και ανακατανομή αρμοδιοτήτων των Υπουρ¬ 
γείων» (ΦΕΚ 221/Α'), όπως τροποποιήθηκε με το Π.Δ. 24/10 
«Ανακαθορισμός των αρμοδιοτήτων των Υπουργείων και 
τροποποιήσεις του Π.Δ. 189/2009» (ΦΕΚ 56/Α'). 

β) Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
(ΦΕΚ 98/Α'). 

γ) Τις διατάξεις του Π.Δ. 119/2013 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (ΦΕΚ 153/Α'). 

3. α) Τις διατάξεις του άρθρου 20 του Ν. 4024/2011 
(ΦΕΚ 226 Α') «Συνταξιοδοτικές ρυθμίσεις, ενιαίο μισθο- 
λόγιο-βαθμολόγιο, εργασιακή εφεδρεία και άλλες δια¬ 
τάξεις εφαρμογής του μεσοπρόθεσμου πλαισίου δημο¬ 
σιονομικής στρατηγικής 2012-2015» όπως τροποποιήθηκε 
με την παρ.1 του άρθρου 45 του Ν. 4071/2012 (ΦΕΚ 85/ 
Α'/2012) «Ρυθμίσεις για την τοπική ανάπτυξη, την Αυτο¬ 
διοίκηση και την αποκεντρωμένη διοίκηση Ενσωμάτωση 
Οδηγίας 2009/50/ΕΚ». 

β) Την υπ’ αριθμ. 2/78400/0022/14.11.2011 Εγκύκλιο του 
Γ.Λ.Κ. «Παροχή οδηγιών για την εφαρμογή των διατά¬ 
ξεων του Δεύτερου Κεφαλαίου του Ν. 4024/2011 κ.λπ.». 

γ) Την υπ’ αριθμ. 2/13917/0022/17.2.2012 (ΦΕΚ 414/ 
Β'/2012) κοινή απόφαση του Υφυπουργού Διοικητικής 
Μεταρρύθμισης και Ηλεκτρονικής Διακυβέρνησης και 
του Αναπληρωτή Υπουργού Οικονομικών «Καθορισμός 
αποδοχών του προσωπικού με σχέση εργασίας ιδιωτι¬ 
κού δικαίου ορισμένου χρόνου που απασχολείται στο 
Δημόσιο, ΝΠΔΔ και ΟΤΑ και των αναπληρωτών εκπαι¬ 
δευτικών», όπως ισχύει. 

δ) Την υπ’ αριθμ. 2/17127/0022/28.2.2012 (ΦΕΚ 498/ 
Β72012) κοινή απόφαση του Υφυπουργού Διοικητικής 
Μεταρρύθμισης και Ηλεκτρονικής Διακυβέρνησης και 
του Αναπληρωτή Υπουργού Οικονομικών «Καθορισμός 
αποδοχών του ειδικού επιστημονικού προσωπικού και 
των δικηγόρων με σχέση έμμισθης εντολής των Ανε¬ 
ξάρτητων Διοικητικών ή Ρυθμιστικών Αρχών, της Επι¬ 
τροπής Κεφαλαιαγοράς και της Επιτροπής Λογιστικής 
Τυποποίησης και Ελέγχων», όπως ισχύει. 


4. Την αναγκαιότητα, λόγω εκτάκτων και επειγουσών 
αναγκών, να προσφέρουν τις υπηρεσίες τους και πέραν 
των ωρών υποχρεωτικής εργασίας οι υπάλληλοι και 
το προσωπικό που υπηρετούν στις αναφερόμενες στο 
διατακτικό υπηρεσιακές μονάδες και σχηματισμούς της 
ΡΑΕ. Οι εργαζόμενοι στη Γραμματεία της ΡΑΕ είναι ήδη 
επιφορτισμένοι με καθημερινές εργασίες αυξημένου 
όγκου στο πλαίσιο των αρμοδιοτήτων και εργασιών της 
Αρχής που αφορούν στον έλεγχο, στη ρύθμιση και στην 
εποπτεία σε όλο το φάσμα του τομέα της ενέργειας 
(ηλεκτρισμός, φυσικό αέριο, ΑΠΕ, προστασία του κατα¬ 
ναλωτή ενέργειας). Ιδιαίτερα πρέπει να ληφθούν υπόψη: 

α) Ο κρίσιμος ρόλος της ΡΑΕ προκειμένου να δια¬ 
σφαλιστεί η ομαλή μετάβαση και η αποδοτική για την 
εθνική μας οικονομία ένταξη της εγχώριας ενεργεια¬ 
κής αγοράς στην ενιαία ευρωπαϊκή αγορά ενέργειας, 
η οποία βαίνει, με ολοένα επιταχυνόμενους ρυθμούς, 
προς μία πρώτη εσωτερική ολοκλήρωση στο χρονικό 
ορίζοντα του 2014-2015. 

β) Ο τεράστιος όγκος κανονιστικού/ρυθμιστικού έργου 
της ΡΑΕ για τις ανάγκες της ταχύρυθμης υλοποίησης 
και αποτελεσματικής εφαρμογής των διατάξεων του 
Ν. 4001/2011. Σημειώνεται ότι η πλήρης εφαρμογή του 
νόμου αυτού, για την αγορά ηλεκτρικής ενέργειας και 
μόνο, απαιτεί την έκδοση εβδομήντα δύο (72) κανονι¬ 
στικών πράξεων (Προεδρικών Διαταγμάτων, Υπουργικών 
Αποφάσεων και αποφάσεων ΡΑΕ). 

γ) ο τεράστιος αριθμός αιτήσεων προς αξιολόγηση για 
τη χορήγηση αδειών παραγωγής ηλεκτρικής ενέργειας 
από Ανανεώσιμες Πηγές Ενέργειας. Παραμένει ανεκτέ¬ 
λεστο το έργο αξιολόγησης 798 αιτήσεων υποψηφίων 
επενδυτών, για άδειες παραγωγής συνολικού ύψους 
27.947 Μ\Λ/. 

δ) ο αυξανόμενος αριθμός παραπόνων και καταγγε¬ 
λιών των καταναλωτών ενέργειας, οι οποίες πρέπει να 
διεκπεραιώνονται σε τακτές προθεσμίες σύμφωνα με 
τον Κώδικα Διοικητικής Διαδικασίας. Με βάση τα μέχρι 
σήμερα απολογιστικά στοιχεία, υπολογίζεται ότι υπο¬ 
βάλλονται κατά έτος γύρω στις 800 αναφορές από 
καταναλωτές. 

ε) ο διαρκώς διευρυνόμενος κύκλος αντιδικιών και 
καταγγελιών που κατατίθενται στη ΡΑΕ, δεδομένου ότι, 
μετά τη θέση σε ισχύ του Ν. 4001/2011, έχουν κατατεθεί 
και εκκρεμεί η εξέταση 94 καταγγελιών, οι μισές από 
τις οποίες συνοδεύονται από αιτήματα για προσωρινά 
μέτρα καθώς και 62 αιτήσεων αναθεώρησης. 

5. Τα υπ’ αριθμ. 0-57070/24-12-2013 και 0-57469/07.02.2014 
έγγραφα της ΡΑΕ. 

6. α) Το υπ’ αριθμ. 0-57285/22-01-2014 έγγραφο της 
ΡΑΕ, με το οποίο μας διαβιβάστηκε η βεβαίωση ύπαρξης 
πίστωσης του ποσού των 218.380 ευρώ που αφορά στη 
δαπάνη για την αποζημίωση της υπερωριακής απασχό¬ 
λησης του προσωπικού της Γ ραμματείας της ΡΑΕ για 
το έτος 2014. 

β) Το γεγονός ότι από της διατάξεις της παρούσας 
απόφασης προκαλείται δαπάνη ύψους 218.380 ευρώ 
περίπου, που δεν βαρύνει τον κρατικό προϋπολογισμό 
αλλά τον προϋπολογισμό της ΡΑΕ, ποσό το οποίο έχει 
προβλεφθεί και υπάρχει εγγεγραμμένο στον προϋπολο¬ 
γισμό της Αρχής, οικονομικού έτους 2014, αποφασίζουμε: 

Εγκρίνουμε, από τη δημοσίευση της παρούσας και 
μέχρι τις 31.12.2014 την υπερωριακή απασχόληση ενε¬ 
νήντα έξι (96) συνολικά υπαλλήλων, με σχέση εργασίας 

ιδιωτικού δικαίου αορίστου και ορισμένου χρόνου καθώς και αποσπασμένων, οι οποίοι υπηρετούν στη Γραμματεία 
της ΡΑΕ ή προσφέρουν τις υπηρεσίες τους στο Γ ραφείο Προέδρου και στη Γ ραμματεία Μελών και Αντιπροέδρων. 
Η ως άνω υπερωριακή απογευματινή απασχόληση για το έτος 2014 αναλύεται ως εξής: 


Κατανομή 

Αριθμός υπαλλήλων 

Σχέση εργασίας 

Κλάδος / Ειδικότητα 

Γ ραφείο Προέδρου 

5 

ΙΔΟΧ (αρθρ.40, 

Ν. 4001/2011) 

2 ΠΕ Νομικών 

1 ΠΕ Διοικητικού 

2 ΔΕ Διοικητικών Γραμματέων 

Γ ραμματεία Μελών 
και Αντιπροέδρων 

4 

ΙΔΑΧ 

1 ΕΕΠ 

3 ΔΕ Διοικητικών Γ ραμματέων 

Μονάδα Διοικητικής 
Υποστήριξης 

19 

ΙΔΑΧ 

3 ΕΕΠ 

7 ΠΕ Διοικητικού Οικονομικού 

1 ΤΕ Διοικητικού Λογιστικού 

6 ΔΕ Διοικητικών Γ ραμματέων 

1 ΥΕ Κλητήρων 

1 ΔΕ Διοικητικών Γ ραμματέων (Απόσπαση) 

Μονάδα Παρακολούθησης 
Αγορών και Ανταγωνισμού 

11 

ΙΔΑΧ 

9 ΕΕΠ 

2 ΔΕ Διοικητικών Γ ραμματέων 

Μονάδα Προστασίας 
Καταναλωτών και 
Περιβάλλοντος 

5 

ΙΔΑΧ 

3 ΕΕΠ 

2 ΔΕ Διοικητικών Γ ραμματέων 

Μονάδα Ενεργειακού 
Σχεδιασμού και 

Διεθνών Θεμάτων 

2 

ΙΔΑΧ 

1 ΕΕΠ 

1 ΔΕ Διοικητικών Γ ραμματέων 

Ομάδα Ηλεκτρικών 
Συστημάτων 

9 

ΙΔΑΧ 

8 ΕΕΠ 

1 ΔΕ Διοικητικών Γ ραμματέων 

Ομάδα Φυσικού Αερίου 
και Πετρελαιοειδών 

7 

ΙΔΑΧ 

5 ΕΕΠ 

1 ΠΕ Ηλεκτρολόγου Μηχανολόγου Η/Υ 

1 ΔΕ Διοικητικών Γ ραμματέων 

Ομάδα Ανανεώσιμων 
Πηγών Ενέργειας 

10 

ΙΔΑΧ 

5 ΕΕΠ 

2 ΠΕ Διοικητικού Οικονομικού 

2 ΔΕ Διοικητικών Γ ραμματέων 

1 ΠΕ Οικονομολόγων (Απόσπαση) 

Ομάδα Συστημάτων 
Πληροφορικής και 
Τηλεπικοινωνιών, 
Διαχείρισης Γνώσης και 
Τυποποίησης Διαδικασιών 

3 

ΙΔΑΧ 

2 ΤΕ Πληροφορικής 

1 ΠΕ Μηχανικών Η/Υ 

Ομάδα Νομικής Υπηρεσίας 

1 

ΙΔΑΧ 

1 ΔΕ Διοικητικών Γ ραμματέων 

Προσωπικό με σχέση ερ¬ 
γασίας ιδιωτικού δικαίου 
ορισμένου χρόνου, (παρ.6, 
άρθρου 18 του Ν. 4203/2013, 
ΦΕΚ 235/Α') 

20 

ΙΔΟΧ 

10 ΠΕ Μηχανικών 

2 ΠΕ Περιβάλλοντος 

4 ΠΕ Νομικών 

4 ΠΕ Διοικητικού Οικονομικού 

ΣΥΝΟΛΟ 

96 




Οι ώρες υπερωριακής απογευματινής απασχόλησης μέχρι την 22η ώρα κατά τις εργάσιμες ημέρες δε θα υπερ¬ 
βαίνουν τις είκοσι (20) συνολικά το μήνα για κάθε υπάλληλο. 

Υπεύθυνοι για την παρακολούθηση και βεβαίωση των υπερωριών ορίζονται οι αρμόδιοι Επικεφαλής/Συντονιστές 
των υπαλλήλων που πραγματοποιούν τις υπερωρίες. 

Η ισχύς αυτής της απόφασης αρχίζει από την ημερομηνία δημοσίευσής της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Απριλίου 2014 


Ο ΥΠΟΥΡΓΟΣ 

ΙΩΑΝΝΗΣ ΜΑΝΙΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ίΐοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΙΌπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαϊΙ: ννββιπ35ΐβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 Ο 7 12904140008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































